Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 4. letnik

Ocena: \_\_\_\_\_\_\_\_\_\_\_\_\_\_

2. šolska naloga

RAZPRAVLJALNI ESEJ

MOČ NASILJA V KRALJU NA BETAJNOVI IN FIZIKIH

Cankarjeva drama Kralj na Betajnovi in Dürenmattova komedija Fiziki govorita o izbiri nasilja za doseganje posameznikovih ciljev. Primerjalno predstavite, kako se v začetnih prizorih v obeh dramskih delih nakazuje motiv nasilja. Ali bi znali razložiti prvi Kantorjev dialog z župnikom ter prvi dialog gdč. doktorice Mathilde von Zahnd z inšpektorjem, in primerjati, kako obe dramski osebi, Kantor in gdč. doktorica, izkazujeta svoj značaj in vlogo v skupnosti, ki jo predstavljata dramski deli? Utemeljite, v kakšnem odnosu sta Kantor in Maks ter gdč. doktorica in Möbius, upoštevajoč namen, ki ga poskušajo doseči s svojimi odločitvami in ravnanji. Ovrednotite, katera oseba, Maks ali Möbius, je bolj tragična žrtev manipulacije in nasilja.

INTERPRETATIVNI ESEJ

Ivan Cankar, KRALJ NA BETAJNOVI (odlomek, str. 86–89)

Kantor in Maks sta v drami glavna nasprotnika. Predstavite okoliščine dogajanja v odlomku. Kakšen je pomen tega odlomka v dramski zgradbi? Na podlagi odlomka označite nastopajoči osebi in razložite njuna stališča, ki so vzrok konflikta. Stališča ponazorite s primeroma iz odlomka. Razložite, kako se v odlomku napoveduje razrešitev njunega konflikta. Ali je imel Maks po vašem mnenju kakšno možnost, da bi porazil Kantorja?

Bodite pozorni na jezikovno pravilnost, zgradbo in slog eseja. Esej naj obsega od 600 do 800 besed. VELIKO USPEHA!